stanford-oval/wikipedia huggingface dataset:
Ayerbe

| Ayerbe |
| --- | --- |
 Ayerben markiisin palatsi 16. vuosisadalta, nykyään yksityinen musiikkikoulu
 lippu:  vaakuna
 Ayerbe
 Koordinaatit: 42°16′36″N, 0°41′21″W 
Valtio:  Espanja
Itsehallintoalue:  Aragonia
Maakunta:  Huesca
Comarca:  Hoya de Huesca
Hallinto:  
 – Pormestari:  Carlos Jesús Marco Binué
Pinta-ala:  
 – Kokonaispinta-ala:  63,89 km²
Väkiluku (2015):  1 116
 – Väestötiheys:  17,5 as./km²
Aikavyöhyke:  UTC+1
 – Kesäaika:  UTC+2
Postinumero:  22800
 
 www.ayerbe.es 
Infobox OKVirheellinen NIMI-arvo: 
Ayerbe on kaupunki Espanjan Aragonian itsehallintoalueella Huescan maakunnassa. Ayerbe sijaitsee 28 kilometriä Huescasta tietä A 132 pitkin Pamplonaan päin, Gállego-joen varrella. Kaupunki on vuorten ympäröimä ja 582 metrin korkeudella merenpinnasta.[lähde? ] Ayerbessa on 1 116 asukasta (vuonna 2015) ja sen pinta-ala on 63,89 neliökilometriä.
Ayerbessa on kirjasto, kasino, baareja ja julkinen uima-allas. Sen nähtävyyksiin kuuluu Fontanetan puisto sekä suihkulähde ”La Fuente de los Tres Caños”. Kaupungin ympärillä on verkosto teitä ja polkuja jalankulkijoille ja pyöräilijöille.
Vuoden 1906 Nobelin lääketieteen palkinnon saaja Santiago Ramón y Cajal asui Ayerbessa 10 vuotta ja kaupunkiin on perustettu museo hänen muistokseen. Kaupungin kirjastosta löytyy Cajalin tuotannosta yhteensä 250 kirjaa ja asiakirjaa yleiseen käyttöön.
Iglesia de San Pedro
Ermita de San Miguel
Aiheesta muualla

Kuvia tai muita tiedostoja aiheesta Ayerbe Wikimedia Commonsissa
Kaupungin kotisivut (espanjaksi)
Andrus Ansip

| Andrus Ansip |
| --- | --- |
 Andrus Ansip vuonna 2012.
EU:n digitaalisista sisämarkkinoista vastaava komissaari
 Junckerin komissio 1.11.2014–1.7.2019  
Edeltäjä:  Neelie Kroes
Seuraaja:  Maroš Šefčovič
Viron pääministeri
 Ansipin I hallitus 13.4.2005–5.4.2007 Ansipin II hallitus 5.4.2007–6.4.2011 Ansipin III hallitus 6.4.2011–26.3.2014  
Presidentti:  Arnold Rüütel Toomas Hendrik Ilves
Edeltäjä:  Juhan Parts
Seuraaja:  Taavi Rõivas
Viron talous- ja viestintäministeri
 Partsin hallitus 13.9.2004–13.4.2005  
Edeltäjä:  Meelis Atonen
Seuraaja:  Edgar Savisaar
Euroopan parlamentin jäsen
 1.7.2014–31.10.2014  
Seuraaja:  Urmas Paet
 Reformipuolueen puheenjohtaja
 2004–2014  
Edeltäjä:  Siim Kallas
Seuraaja:  Taavi Rõivas
Henkilötiedot
Syntynyt: 1. lokakuuta 1956 (ikä 68) Tartto
Puoliso:  Anu Ansip
Tiedot
Puolue:  Reformipuolue
Muut puolueet:  Viron kommunistinen puolue (1978–1989)
 Nimikirjoitus
Andrus Ansip (s. 1. lokakuuta 1956 Tartto) on virolainen poliitikko, joka toimi Viron pääministerinä 2005–2014 ja EU:n digitaalisista sisämarkkinoista vastaavana komissaarina Jean-Claude Junckerin johtamassa komissiossa 2014–2019. Hän on Viron pitkäaikaisin pääministeri ja ensimmäinen, joka on säilyttänyt pääministerin paikkansa koko vaalikauden ajan. Ansip edustaa liberaalia Reformipuoluetta, jonka puheenjohtajana hän toimi vuosina 2004–2014. Hänet valittiin Euroopan parlamenttiin vuonna 2019.
Tausta

Ansip syntyi Tartossa 1. lokakuuta 1956 Gunnar ja Alma Ansipin kolmilapsisen perheen nuorimmaksi. Hänellä on kaksi vanhempaa sisarusta: sisko Eve ja veli Ivar. Ansip on naimisissa Anu-vaimonsa (s. 1956) kanssa, joka työskentelee gynekologina. Heillä on kolme tytärtä.
Ansip opiskeli orgaanista kemiaa Tarton valtionyliopistossa vuosina 1974–1979. Valmistuttuaan hän työskenteli yliopistossa vanhemman insinöörin tehtävässä vuosina 1979–1987, lukuun ottamatta kaksivuotista asepalvelustaan vuosina 1981–1983. Ansip oli kommunistisen puolueen jäsenenä vuosina 1978–1989. Reformipuolueen jäseneksi hän liittyi 1994, kun puolue perustettiin.
Ansip opiskeli vuosina 1987–1989 maataloustiedettä Viron maatalousyliopistossa. Äidinkielensä viron lisäksi Ansip puhuu englantia, venäjää ja hiukan saksaa.
Toimiessaan kommunistisessa puolueessa Ansip nousi Tarton alueen organisaatio-osaston johtajaksi vuosiksi 1986–1988. Vuoden 1991 Viron itsenäistymisen jälkeen hän työskenteli pankki- ja investointialalla Rahvapankin johtokunnassa, Livonia Privatization IF:n hallituksen puheenjohtajana ja Fondiinvesteeringu Maakler AS:n toimitusjohtajana. Ansip oli myös mukana perustamassa Radio Tartua, jossa hän toimi hallituksen puheenjohtaja vuosina 1994–1998.
Vuosina 1998–2004 Ansip toimi Tarton kaupungin pormestarina. Vuonna 2004 hänestä tuli Reformipuolueen puheenjohtaja, kun puolueen perustaja ja merkittävin henkilö, entinen pääministeri Siim Kallas valittiin EU-komissaariksi Brysseliin. Kun Juhan Partsin hallituksen talous- ja viestintäministeri Meelis Atonen joutui eroamaan syyskuussa 2004, Ansipista tuli hänen seuraajansa.
Pääministerinä

Presidentti Arnold Rüütel pyysi 4. huhtikuuta 2005 Ansipia muodostamaan maahan uuden hallituksen Juhan Partsin hallituksen 24. maaliskuuta 2005 tapahtuneen eron jälkeen. Eronneen pääministeri Partsin johtama Res Publica pyrki ensin muodostamaan oikeistohallituksen yhdessä Isänmaaliiton ja Reformipuolueen kanssa. Hanke kuitenkin kaatui Res Publican vastustaessa Andrus Ansipin ehdokkuutta pääministeriksi.
Lopulta Ansipin onnistui koota hallitus Keskustapuolueen ja Kansanliiton kanssa. Ansipin mukaan hallitusneuvotteluiden vaikein kysymys oli verotus. Reformipuolue pyrki verojen jatkuvaan alentamiseen Keskustapuolueen kannattaessa progressiivista verotusta. Keskustapuolue suostui veronalennuksiin, mutta alennusvauhtia luvattiin hidastaa. Riigikogu hyväksyi hallituskokoonpanon 12. huhtikuuta 2005.
Ansip ilmoitti toukokuussa 2006 haluavansa siirtää kansallisuuskiistoja herättäneen ja vandalisoidun Pronssisotilas-patsaan Tallinnan keskustasta. Patsaalla alettiin huhtikuussa 2007 kaivaukset vainajien siirtämiseksi pois, ja se siirrettiin paikaltaan yöllä 27. huhtikuuta. Seuranneissa mellakoissa kuoli yksi ihminen ja kolmattasataa pidätettiin.
Pääministerinä > Toinen kausi ja Viron ajautuminen talouskriisiin

Maaliskuun 2007 vaaleissa Reformipuolue sai 27 % äänistä ja kasvatti paikkalukuaan 19:stä 31:een. Ansip sai yli 22 500 ääntä, enemmän kuin kukaan parlamenttiehdokas Viron historiassa. Presidentti Toomas Hendrik Ilves nimitti Ansipin jälleen hallituksen muodostajaksi. Tällä kertaa hallitus muodostettiin Isänmaan ja Res Publican liiton ja Sosiaalidemokraattisen puolueen kanssa. Ansipin toinen kausi pääministerinä alkoi 5. huhtikuuta 2007.[lähde? ]
Kansainvälinen finanssikriisi ja sitä seurannut maailmanlaajuinen taloustaantuma iski Viroon voimakkaasti vuoden 2008 aikana. Loppuvuodesta 2008 Viron hallitus joutui leikkaamaan 2,5 miljardia kruunua (160 miljoonaa euroa) menoja terveydenhuollosta ja puolustuksesta. Huhtikuussa 2009 hallitus päätti keskeyttää valtion maksut eläkerahastoihin kahdeksi vuodeksi. Tilapäisellä maksujen jäädyttämisellä tavoiteltiin Ansipin mukaan Maastrichtin lähentymiskriteerin täyttämistä, jotta Viro voisi ottaa euron käyttöön. Toukokuussa päätettiin lisäksi nostaa polttoaineen ja tupakan veroja.
Ansip erotti Sosiaalidemokraattisen puolueen ministerit eli talous-, sisä- ja väestöministerin hallituksesta 21. toukokuuta 2009. Sosiaalidemokraatit olivat vastustaneet budjettileikkauksia ja työlainsäädännön muutoksia. Tilalle kutsuttiin Kansanliitto -puolue, jota ei kuitenkaan saatu mukaan hallitukseen, joka jatkoi vähemmistöhallituksena pitäen paikkansa vaalikauden loppuun asti.
Viron liittyminen euroalueeseen toteutui vuoden 2011 alussa. Pääministeri Ansip arvioi euron käyttöönoton syventävän taloudellista yhteistyötä Suomen kanssa ja muuttavan Viron entistä houkuttelevammaksi investointikohteeksi. Hänen mukaansa myös Latvia ja Liettua hyötyvät Viron liittymisestä euroalueeseen.
Pääministerinä > Kolmas kausi

Ansipin johtama Reformipuolue voitti maaliskuussa 2011 pidetyt Riigikogun vaalit ja jatkoi Viron suurimpana puolueena saaden Riigikoguun kaksi lisäpaikkaa. Ansip ilmoitti vaalitulosten selvittyä haluavansa jatkaa hallitusyhteistyötä Isänmaan ja Res Publican liiton kanssa. Kuukauden kestäneiden hallitusneuvottelujen tuloksena Ansip jatkoi pääministerinä Reformipuolueen ja Isänmaan ja Res Publican liiton muodostamassa hallituksessa, jonka presidentti Toomas Hendrik Ilves nimitti virkaansa 5. huhtikuuta 2011.
Helmikuussa 2012 Ansip kuvaili euroalueen ja euron olleen Virolle menestystarina. Viron talous piristyi kasvaneen viennin ansiosta ja talouskasvu oli EU-maiden huipputasoa. Ansipin mukaan ulkomaiset investoinnit vauhdittivat maan talouskasvua ja paransivat työllisyyttä.
Viron talouskasvu alkoi hidastua vuoden 2013 lopulla. Samaan aikaan Ansipin johtaman Reformipuolueen kannatus oli laskenut voimakkaasti puoluetta ravistelleiden skandaalien myötä. Puolueen kannatus oli vain 18 prosenttia marraskuussa 2013, mikä oli alhaisin lukema sitten vuoden 2005. Tammikuussa 2014 Reformipuolueen kannatus nousi 24 prosenttiin, ja siitä tuli siten maan toiseksi suurin puolue oppositiossa olleen Keskustapuolueen jälkeen.
Televisiopuheessaan 23. helmikuuta 2014 Ansip tiedotti eroavansa pääministerin tehtävistä maaliskuun alussa. Ansipin eroilmoitus oli odotettu, sillä hän oli jo aiemmin kertonut ettei aio muodostaa seuraavaa hallitusta vuoden 2015 Riigikogun vaalien jälkeen. Tarton yliopiston professori Andres Kasekamp arvioi Ansipin kauden olleen menestyksekäs, mutta kansan olevan jo kyllästynyt Ansipiin ja tämän hallituksiin. Lisäksi hänen mukaansa virolaiset ovat tunteneet, että viime vuosina asiat eivät ole menneet parempaan suuntaan.
EU-komissaarina

Ansip oli ehdolla Euroopan parlamenttiin toukokuussa 2014 järjestetyissä eurovaaleissa. Hän sai yli 45 000 ääntä, hän oli siten Viron ääniharavan. Reformipuolue oli myös vaalien voittaja saaden yhden lisäpaikan parlamenttiin.
Euroopan komission tuleva puheenjohtaja Jean-Claude Juncker nimitti Ansipin 10. syyskuuta 2014 tulevan komission yhdeksi varapuheenjohtajaksi vastuualueenaan digitaaliset sisämarkkinat. Euroopan parlamentin kuulemistilaisuudessa lokakuussa 2014 Ansip kertoi muun muassa haluavansa vauhdittaa julkisten palvelujen viemistä verkkoon ja sähköistä hallintoa. Ansip istui Euroopan parlamentissa lokakuun 2014 loppuun asti, jolloin hän aloitti komissaarina. Hänet valittiin Euroopan parlamenttiin uudestaan vuoden 2019 vaaleissa.
Kirjallisuutta

Paas, Kadri – Krjutškova, Katariina: Andrus Ansip – halva iseloomuga tark poiss.  Tallinna:  Vaba Kiri, 2014.  ISBN 978-9949-33-595-4.  (viroksi)
Aiheesta muualla

Kuvia tai muita tiedostoja aiheesta Andrus Ansip Wikimedia Commonsissa
Sitaatteja aiheesta Andrus Ansip Wikisitaateissa
Andrus Ansip Euroopan parlamentin jäsenet. Euroopan parlamentti.
Andrus Ansip Twitterissä
Ansip (keskellä) Tallinnan laulujuhlissa 2009 yhdessä vaimonsa Anu Ansipin (vasemmalla) ja presidentti Ilveksen puolison Evelin Ilveksen (oikealla) kanssa.
Ausgeflippt

| Ausgeflippt Hanzel und Gretyl |
| --- | --- | --- |

Studioalbumin tiedot
 Äänitetty : 1994–1995 Kinderland Studios, New York
 Julkaistu: 10. lokakuuta 1995
 Tyylilaji: industrial metal elektroninen
 Kesto: 55.01
 Levy-yhtiö: Energy Records
Hanzel und Gretylin muut julkaisut
| Kindemuzik (Demo) 1994 | Ausgeflippt 1995 | Transmissions from Uranus 1997 |
Ausgeflippt on industrial metalia soittavan yhtyeen Hanzel und Gretylin ensimmäinen albumi, ja sen julkaisi vuonna 1995 levy-yhtiö Energy Records. Tämä yhtyeen ensimmäinen levy on enemmän tekno-industrialia, toisin kuin muut albumit, jotka taas ovat enemmään industrial metalia. Levyn sanoitukset ovat pääosin englantia, mutta levyllä on  myös sanoituksia muilla kielillä, mm. saksaa, kreikkaa ja ranskaa. Albumilta ilmestyi yksi single, "Shine 2001".
Kappaleet

Star System Wolf 424 – 1.12
O Gemini 31 – 4.02
Galaxia Malaxia – 4.25
Shine 2001 – 3.30
Stress Pill – 3.02
Dementia Solaris – 4.12
Meisterfrau – 4.37
38 Lashes – 4.51
L'Experience des Difficultés Technique – 3.49
Watch TV do Nothing – 3.46
Essen Sheißen und Geld Machen – 3.25
Apa Mare – 2.47
Umbra Penumbra – 11.23
Aiheesta muualla

Ausgeflippt Discogsissa. (englanniksi)
Albumi Ausgeflippt Encyclopaedia Metallum -sivustolla (englanniksi)
Benjamin Frobisher

Maalaus Benjamin Frobisherista.
Benjamin Frobisher (1742 Englanti – 14. huhtikuuta 1787 Kanada) oli kanadalainen turkiskauppias.
Frobisherin vanhemmat olivat Joseph Frobisher ja Rachel Hargrave. Hän muutti Kanadaan 1763. Kaksi hänen veljeään seurasi perässä. He ryhtyivät turkiskauppa-alalle ja osallistuivat kaupankäynnin laajentamiseen Kanadan luoteisosissa.
Vuonna 1770 veljekset kumppaninaan Richard Dobie tekivät onnistuneen kauppamatkan läntiseen Kanadaan Fort Bourbonista länteen Saskatchewanjoen suulle. Seuraavina vuosina kumppanit tekivät useita onnistuneita kauppamatkoja samalle alueelle. Vuonna 1779 veljekset olivat perustamassa North West Companya, ja heidän omistuksessaan oli kaksi osaketta kuudestatoista liikkeelle lasketusta.
Benjaminin Frobisherin kuoleman aikaan Kanadan luoteisosista oli muodostumassa yksi tärkeimmistä turkiskaupan alueista, ja North West Companylla oli lähes täydellinen valta alueella.
Aiheesta muualla

Elämäkerta, Dictionary of Canadian Biography Online (englanniksi) (ranskaksi)
Martti Asunmaa

Martti Asunmaa tarkoittaa ainakin seuraavia henkilöitä:
Martti Asunmaa (s. 1934), historianopettaja, Kaltion päätoimittaja
Martti Asunmaa (1942–2019), Helsingin kaupungin henkilöstöjohtaja, Viron-suhteiden hoitaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Martti Asunmaa”, voi hakea sivunnimihaulla, laajalla sivunnimihaulla tai tekstihaulla.
Matti Tervaniemi

Matti Tervaniemi (sukunimi aik. Orajärvi; 8. huhtikuuta 1859 Sodankylä – 7. tammikuuta 1923 Kittilä) oli suomalainen maanviljelijä, valtiopäivämies ja  Suomalaisen puolueen kansanedustaja ensimmäisessä eduskunnassa.
Tervaniemen vanhemmat olivat maanviljelijä, puuseppä Olof Orajärvi ja Brita Maria Vaara. Tervaniemi oli naimisissa Maria Postilan kanssa 1888–1914 ja jäätyään leskeksi meni uusiin naimisiin 1917 Kreeta Mäkisalon kanssa. Tervaniemi toimi maanviljelijänä Kittilässä. Tervaniemi oli Lapin tuomiokunnan edustaja talonpoikaissäädyssä valtiopäivillä 1905–1906.   Kansanedustajana hän toimi 1907–1908, edustaen Lapin vaalipiiriä.
Belgian provinssit

Belgian provinssit (holl. provincie, ransk. province; toisinaan suomennos myös maakunta) ovat osa Belgian aluehallintoa. Belgia jakaantuu kolmeen alueeseen: Flanderiin, Valloniaan ja Brysselin pääkaupunkialueeseen. Flanderi ja Vallonia jakautuvat kumpikin viiteen provinssiin.
| Provinssin nimi | Hollanniksi | Ranskaksi | Saksaksi | Sijainti | Lippu | Vaakuna | Pääkaupunki | Väkiluku | Pinta-ala km² | Väestötiheys as> /km² | Alue |
| --- | --- | --- | --- | --- | --- | --- | --- | --- | --- | --- | --- |
| Antwerpenin provinssi | Antwerpen | Anvers | Antwerpen |  |  |  | Antwerpen | &&&&&&&&01682683.&&&&001 682 683 | &&&&&&&&&&&02860.&&&&002 860 | &&&&&&&&&&&&0588.&&&&00588 | Flanderi |
| Limburg (Belgia) | Limburg | Limbourg | Limburg |  |  |  | Hasselt | &&&&&&&&&0805786.&&&&00805 786 | &&&&&&&&&&&02414.&&&&002 414 | &&&&&&&&&&&&0334.&&&&00334 | Flanderi |
| Flanderin Brabant | Vlaams Brabant | Brabant flamand | Flämisch-Brabant |  |  |  | Leuven | &&&&&&&&01037786.&&&&001 037 786 | &&&&&&&&&&&02106.&&&&002 106 | &&&&&&&&&&&&0493.&&&&00493 | Flanderi |
| Itä-Flanderi | Oost-Vlaanderen | Flandre orientale | Ostflandern |  |  |  | Gent | &&&&&&&&01389199.&&&&001 389 199 | &&&&&&&&&&&02982.&&&&002 982 | &&&&&&&&&&&&0466.&&&&00466 | Flanderi |
| Länsi-Flanderi | West-Vlaanderen | Flandre occidentale | Westflandern |  |  |  | Brugge | &&&&&&&&01130040.&&&&001 130 040 | &&&&&&&&&&&03151.&&&&003 151 | &&&&&&&&&&&&0359.&&&&00359 | Flanderi |
| Hainaut'n provinssi | Henegouwen | Hainaut | Hennegau |  |  |  | Mons | &&&&&&&&01294844.&&&&001 294 844 | &&&&&&&&&&&03800.&&&&003 800 | &&&&&&&&&&&&0341.&&&&00341 | Vallonia |
| Vallonian Brabant | Waals Brabant | Brabant Wallon | Wallonisch-Brabant |  |  |  | Wavre | &&&&&&&&&0370460.&&&&00370 460 | &&&&&&&&&&&01093.&&&&001 093 | &&&&&&&&&&&&0339.&&&&00339 | Vallonia |
| Namurin provinssi | Namen | Namur | Namur |  |  |  | Namur | &&&&&&&&&0461983.&&&&00461 983 | &&&&&&&&&&&03664.&&&&003 664 | &&&&&&&&&&&&0126.&&&&00126 | Vallonia |
| Liègen provinssi | Luik | Liège | Lüttich |  |  |  | Liège | &&&&&&&&01047414.&&&&001 047 414 | &&&&&&&&&&&03844.&&&&003 844 | &&&&&&&&&&&&0272.&&&&00272 | Vallonia |
| Luxembourgin provinssi | Luxemburg | Luxembourg | Luxemburg |  |  |  | Arlon | &&&&&&&&&0261178.&&&&00261 178 | &&&&&&&&&&&04443.&&&&004 443 | &&&&&&&&&&&&&059.&&&&0059 | Vallonia |
Aiheesta muualla

Vereniging van de Vlaamse Provincies
Association des Provinces wallonnes
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   – Provinssien pinta-alat en-wikistä ja väkiluvut nl-wikistä
Käännös suomeksi
Avezzano

| Avezzano |
| --- | --- |
 Näkymä Avezzanoon Salvianovuorelta
 vaakuna
 Avezzano
 Koordinaatit: 42°01′52″N, 13°25′35″E 
Valtio:  Italia
Alue:  Abruzzo
Maakunta:  L’Aquila
Hallinto:  
 – Pormestari:  Giovanni Di Pangrazio
Pinta-ala:  
 – Kokonaispinta-ala:  104,04 km²
Korkeus:  +695 m
Väkiluku (2015):  42 515
 – Väestötiheys:  408,6 as./km²
Aikavyöhyke:  UTC+1
 – Kesäaika:  UTC+2
Postinumero:  67051
Suuntanumero(t):  0863
Rekisterikilpi:  AQ
 
 www.comune.avezzano.aq.it 
Infobox OKVirheellinen NIMI-arvo: 
Avezzano on kaupunki Italian Abruzzon alueella L’Aquilan maakunnassa. Kaupungissa on arviolta 42 515 asukasta (vuonna 2015) ja sen pinta-ala on 104,04 neliökilometriä. Avezzano on Marsican alueen kaupallinen, teollinen ja maanviljelyskeskus. Siellä on huipputekniikkaa edustavaa teollisuutta, kuten LFoundry ja laaja Telespazio-antennikeskus.
Historia

Kaupungin nimelle on kaksi tulkintaa. Toisen mukaan se on peräisin latinan sanoista ”Ave Jane”, ’terve Janus’. Sanoilla huudettiin avuksi roomalaisten Janus-jumalaa. Toisen mukaan lähtökohtana ovat sanat ”Ad Vetianum”, joka tarkoittaa ”Vetian perheelle”, joka asui lähellä olevassa Alba Fucensin kaupungissa. Alueen ensimmäinen asutus syntyi, kun keisari Claudius määräsi ensimmäisellä vuosisadalla rakennettavaksi järven kuivatuskanavan. 1400-luvulla Avezzanoa hallitsi Gentile Virgilio Orsini, joka rakensi 1490 linnan.
Avezzano oli aikoinaan Italian niemimaan suurimman järven Fucinon rannalla, joka kuivatettiin 1800-luvun lopulla. Kuivatuksen jälkeen syntyi laajoja peltoalueita, ja seutu alkoi kukoistaa.
Kaupunki tuhoutui täysin Italian historian pahimpiin kuuluvassa maanjäristyksessä aamulla 13. tammikuuta 1915. Jäljelle jäi vain Casa dei Palazzi Orsinin linnan siipi. Maanjäristyksessä kuoli yli 30 000 ihmistä.
Kaupunkiin rakennettiin uudet kadut yhtenäisesti samansuuntaisiksi, ja väliin jäi laajoja viheralueita ja asuintaloja.
Nähtävyyksiä

Alba Fucens
Fucinon tasanko
Monte Velino
Telespazio-antennikeskus
Parco Nazionale d'Abruzzo
Valle Roveto
Ovindoli
Tagliacozzo
Piana del Cavaliere
Merkittäviä kaupunkilaisia

Paola Concia, poliitikko
Gianni Letta, poliitikko ja toimittaja
Mario Pescante, poliitikko ja yrittäjä, IOCin jäsen
Vito Taccone, pyöräilijä
Aiheesta muualla

Kuvia tai muita tiedostoja aiheesta Avezzano Wikimedia Commonsissa
Kaupungin internetsivut (italiaksi)
L’Aquilan maakunta
Acciano | Aielli | Alfedena | Anversa degli Abruzzi | Ateleta | Avezzano | Balsorano | Barete | Barisciano | Barrea | Bisegna | Bugnara | Cagnano Amiterno | Calascio | Campo di Giove | Campotosto | Canistro | Cansano | Capestrano | Capistrello | Capitignano | Caporciano | Cappadocia | Carapelle Calvisio | Carsoli | Castel del Monte | Castel di Ieri | Castel di Sangro | Castellafiume | Castelvecchio Calvisio | Castelvecchio Subequo | Celano | Cerchio | Civita d’Antino | Civitella Alfedena | Civitella Roveto | Cocullo | Collarmele | Collelongo | Collepietro | Corfinio | Fagnano Alto | Fontecchio | Fossa | Gagliano Aterno | Gioia dei Marsi | Goriano Sicoli | Introdacqua | L’Aquila | Lecce nei Marsi | Luco dei Marsi | Lucoli | Magliano de’ Marsi | Massa d’Albe | Molina Aterno | Montereale | Morino | Navelli | Ocre | Ofena | Opi | Oricola | Ortona dei Marsi | Ortucchio | Ovindoli | Pacentro | Pereto | Pescasseroli | Pescina | Pescocostanzo | Pettorano sul Gizio | Pizzoli | Poggio Picenze | Prata d’Ansidonia | Pratola Peligna | Prezza | Raiano | Rivisondoli | Rocca Pia | Rocca di Botte | Rocca di Cambio | Rocca di Mezzo | Roccacasale | Roccaraso | San Benedetto dei Marsi | San Benedetto in Perillis | San Demetrio ne’ Vestini | San Pio delle Camere | San Vincenzo Valle Roveto | Sant’Eusanio Forconese | Sante Marie | Santo Stefano di Sessanio | Scanno | Scontrone | Scoppito | Scurcola Marsicana | Secinaro | Sulmona | Tagliacozzo | Tione degli Abruzzi | Tornimparte | Trasacco | Villa Sant’Angelo | Villa Santa Lucia degli Abruzzi | Villalago | Villavallelonga | Villetta Barrea | Vittorito
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Avezzano
Avezzanon linna.
Käännös suomeksi
Ayelet Zurer

| Ayelet Zurer> איילת זורר |
| --- | --- |
 Zurer vuonna 2012.
Henkilötiedot
Syntynyt: 28. kesäkuuta 1969 (ikä 55) Tel Aviv, Israel
Ammatti:  näyttelijä
Näyttelijä
Aktiivisena:  1992–
Aiheesta muualla
IMDb 
Elonet
AllMovie
Svensk Filmdatabas
Ayelet Zurer (s. 28. kesäkuuta 1969) on israelilainen näyttelijä. Hänet tunnetaan muun muassa rooleistaan elo­kuvissa Ha-Asonot Shel Nina, München ja Enkelit ja demonit, joista ensimmäisestä hänelle myönnettiin parhaan nais­pää­osan Ophir-palkinto. Zurer voitti Israelin televisio­akatemian palkinnon rooli­suorituksellaan televisio­sarjassa BeTipul.
Valikoitu filmografia

| --- | --- |
 Elokuvat Ha-Asonot Shel Nina (2003)  München (2005)  Fugitive Pieces (2007)  Vantage Point – askeleen edellä (2008)  Enkelit ja demonit (2009)  Darling Companion (2012)  Man of Steel (2013)  Ben-Hur (2016) :  Televisio BeTipul (2005)  Shtisel (2013)  Bnei Aruba (2013)  Daredevil (2015–2018)  You (2021)  Daredevil: Born Again (2025–)
Aiheesta muualla

Kuvia tai muita tiedostoja aiheesta Ayelet Zurer Wikimedia Commonsissa
Ayelet Zurer Yahoo! Movies (englanniksi)
Zurer Ha-Asonot Shel Nina -elo­kuvan kuvauksissa vuonna 2002.
Avex Group

| Avex Group |
| --- | --- |

ISIN:  JP3160950006
Perustettu:  11. huhtikuuta 1988
Toimitusjohtaja:  Masato Matsuura
Kotipaikka:  Tokio, Japani
Toimiala:  viihdeteollisuus
Liikevaihto:  n. 102 miljardia jeniä
Liikevoitto:  n. 3,1 miljardia jeniä
Henkilöstö:  1 189
Tytäryhtiöt:  ks. alla
Kotisivu:  http://www.avex.co.jp/
Infobox OKVirheellinen NIMI-arvo: 
Avex Group (tai lyhyemmin vain Avex) on japanilainen viihdealan, pääasiassa musiikkiteollisuuteen keskittyvä, konserni. Konserniin kuuluu kaikkiaan 22 yhtiötä, joista 15 on emoyhtiö Avex Group Holdings Inc.:n tytäryhtiöitä ja 6 osakkuusyhtiöitä. Yhtiön pääkonttori on Tokiossa, Japanissa ja se työllistää kaikkiaan 1 189 henkeä. Yhtiön liikevaihto maaliskuun 2007 loppuun päättyneellä tuloskaudella oli noin 102 miljardia jeniä. Voittoa yhtiö tuotti vajaat 3,1 miljardia jeniä.